Bundeswehr
<s>Bundeswehr (njemački za "Savezna obrana") je službeni naziv za Oružane snage Njemačke.</s><s>Bundeswehr je osnovan 12. studenog 1955. godine u SR Njemačkoj.</s><s>Sadašnji ustroj ima od 2. listopada 1990. nakon rušenja Berlinskog zida i spajanja Savezne Republike Njemačke i Njemačke Demokratske Republike u jedinstvenu državu.</s>

<s>Općenito o Bundeswehru</s>

<s>Bundeswehr se sastoji od kopnenih snaga (Heer), pomorskih snaga (Marine) i zračnih snaga (Luftwaffe), a pomoć im pružaju i logističke snage (Streitkräftebasis) i medicinski centar (Zentraler Sanitätsdienst).</s><s>Bundeswehr ima 200.500 profesionalnih vojnika, 55.000 ročnika između 18-25 godina koji služe u vojsci najmanje 6 mjeseci  i 2.500 aktivnih pričuvi.</s><s>Njemačka prema procjenama ima oko 15.747.493 ljudi u dobnoj granici od 17-49 godina koji su sposobni za vojnu službu.</s>

<s>Žene su mogle služiti u medicinskoj službi od 1975. godine.</s><s>Od 1993. do 2000. su mogle služiti kao angažirano osoblje i dočasnici u medicinskoj službi i vojnom bendu.</s><s>Godine 2000. u parnici koju je podigla Tanja Kreil, Europski sud pravde je donio odluku da žene mogu služiti u više uloga nego što je to prije bilo dopušteno.</s><s>Od 2001. mogu služiti u svim funkcijama bez ograničenja, ali nemaju obvezni vojni rok kao muškarci.</s><s>Trenutno se u njemačkoj vojsci nalazi 14.500 žena u aktivnoj službi uključujući i one koje sudjeluju u aktivnim mirovnim misijama u drugim državama.</s><s>Dosad su dvije žene iz medicinske grane vojske dobile čin generala.</s>

<s>Povijest</s>

<s>Razdoblje Hladnog rata (1955.-1990.)</s>

<s>Njemačka je bila bez svojih vlastitih oružanih snaga od Wehrmachta koji je raspušten krajem Drugog svjetskog rata.</s><s>Male grupice su ostale postojati kao graničari ili pomorske minske skupine, ali ne kao prave obrambene oružane snage.</s><s>Zaduženi za njemačku sigurnost su bile 4 države pobjednice: SAD, Velika Britanija, Francuska i Sovjetski Savez.</s><s>Njemačka je bila u potpunosti razoružana i bilo kakve planove za njemačku vojsku Saveznici su bili zabranili.</s>

<s>Došlo je do dogovora između SAD-a, Velike Britanije i Francuske oko oživljavanja njemačke vojske.</s><s>Francuska je bila protiv takve ideje zbog mogućnosti i straha od ponovnog napada i osvete Njemačke za poraz.</s><s>Ipak, 1954.</s><s>Francuska se složila sa prijedlogom primanja Zapadne Njemačke u NATO savez i ponovnog naoružavanja njemačke.</s>

<s>Sa povećanjem tenzija između Sovjetskog Saveza i Zapada, osobito nakon Korejskog rata.</s><s>Dok se Njemačka Demokratska Republika (Istočna Njemačka) potajno naoružavala, korijeni nove Zapadno Njemačke vojske su se tek postavljali.</s><s>Godine 1950. kada je visoke njemačke časnike kancelar Konrad Adenauer bio zadužio da rasprave opciju obnove njemačkih oružanih snaga.</s><s>Rezultat sastanka bio je formiranje koncepta budućih njemačkih snaga.</s><s>Hasso von Manteuffel, bivši general Wehrmachta i liberalni političar, podnosi naziv Bundeswehr kao naziv za nove Oružane snage Njemačke.</s><s>Naziv je kasnije potvrdio i njemački Bundestag.</s>

<s>Bundeswehr je službeno uspostavljen na 200. rođendan Scharnhorsta 12. studenog 1955. godine.</s><s>Iste godine, Savezna Republika Njemačka je postala članica NATO-a.</s><s>Sljedeće godine, 1956., je uveden obavezni vojni rok za sve muškarce u dobi od 18-45 godina.</s><s>Istovremeno sa SR Njemačkom, DR Njemačka je formirala svoje oružane snage nazvane NVA (Nationale VolksArmee) koje su prestale postojati ujedinjenjem njemačke 1990. i stapanjem NVA u redove Bundeswehra.</s>

<s>Tijekom Hladnog rata, Bundeswehr je bio glavni oslonac NATO-ove konvencionalne obrane Središnje Europe.</s><s>Bundeswer je u to vrijeme imao oko 495.000 stalnih vojnika i 170.000 civilnog osoblja.</s><s>Vojske se sastojala od tri korpusa sa 12 divizija, većinom teško naoružanih tenkovima i oklopnim vozilima.</s><s>Luftwaffe je imao značajan broj taktičkih borbenih aviona koji su bili dio NATO-ove integrirane zračne obrane (NATINAD).</s><s>Mornarica je bila opremljena i obučena za obranu Baltičkog mora, kako bi mogla pružati pojačanje i opremanje preko Sjevernog mora i zadržati sovjetske baltičke flote.</s>

<s>Njemački preustroj 1990.</s>

<s>Nakon ujedinjenja Njemačke 1990., Bundeswehr je smanjen na 370.000 vojnog osoblja u skladu sa dogovorom između dviju njemačkih vlada i Saveznika.</s><s>Bivša istočno njemačka vojska NVA je raspuštena, sa opremom i osobljem koje je prešlo u Bundeswehr.</s><s>Oko 50.000 "Volksarmee" osoblja je pripojeno u Bundeswehr 2. listopada 1990. godine.</s><s>Nekoliko visokih časnika (ali ne generala i admirala) dobilo je ograničene ugovore o radu do dvije godine kako bi nastavili sadašnje obavljanje dužnosti.</s><s>Osoblje koje je ostalo u Bundeswehr-u nagrađeno je novim ugovorima i novima činovima, ovisno o njihovim invidualnim kvalifikacijama i iskustvu.</s><s>Mnogi su prihvatili i niže činove od onih koje su imali i bivšem NVA-u.</s>

<s>Općenito, proces stapanja dvije vojske odvijao se pod sloganom "Armee der Einheit" (ili "Vojska jedinstva") koji je predstavljen kao uspjeh i primjer za ujedinjenje ostalih slojeva društva u novonastaloj državi.</s><s>Spajanjem dviju vojski i raspadom SSSR-a, čime je završio Hladni rat, njemačka se našla u velikim viškovima vojne opreme koja više nije bila potrebna.</s><s>Većina oklopnih vozila i borbenih aviona je rastavljeno.</s><s>Mnogo brodova je prodano, velika većina Baltičkim državama ili Indoneziji.</s><s>Primjer te rasprodaje bila je prodaja velikih zaliha Leopard 2 A4 tenkova.</s><s>Prodali su ih NATO-u ili nekoj prijateljskoj državi kao što su: Austrija (114), Kanada (80), Čile (140), Danska (51), Finska (124), Grčka (183), Norveška (52), Poljska (128), Portugal (37), Singapur (66), Španjolska (108), Švedska (160) i Turska (298).</s>

<s>Izvori</s>

<s>Vanjske poveznice 
Bundeswehr - Službena stranica (na njemačkom)
Ministartvo obrane - Službena stranica (na njemačkom, engleskom i francuskom)</s>

